Puhkpillimuusika Koda
Puhkpillimuusika Koda MTÜ (inglise keeles  Windmill – Estonian Chamber of  Wind Orchestra (Windmill – ECWO)) on 2017. aastal loodud organisatsioon, mis keskendub puhkpillimuusika edendamisele ja puhkpillimuusikaga tegeleva kogukonna arengule. Puhkpillimuusika Koja peamisteks eesmärkideks on noorte kutsumine puhkpilliõppe ja orkestrimängu juurde, elukestva pillimängu võimaldamine erinevatele vanuserühmadele, erinevate muusikaliste eelistustega harrastajate kaasamine, orkestrimängu taseme tõstmine, sündmuste korraldamine puhkpillikogukonna elavdamiseks ja rahvusvaheliste kontaktide loomine puhkpillimuusika valdkonnas. Lisaks soovib Koda aidata kaasa uute puhkpillimuusika teoste loomisele ja puhkpillimuusika maine kujundamisele avalikkuses​.